### NN 48/2018 (25.5.2018.), Uredba o izmjenama i dopunama Uredbe o plaćama, dodacima i naknadama u službi vanjskih poslova

Vlada Republike Hrvatske

913

Na temelju članka 50. stavka 1. Zakona o vanjskim poslovima (»Narodne novine«, br. 48/96, 72/13, 127/13 i 39/18), na prijedlog ministrice vanjskih i europskih poslova, Vlada Republike Hrvatske je na sjednici održanoj 24. svibnja 2018. godine donijela

UREDBU

O IZMJENAMA I DOPUNAMA UREDBE O PLAĆAMA, DODACIMA I NAKNADAMA U SLUŽBI VANJSKIH POSLOVA

Članak 1.

U Uredbi o plaćama, dodacima i naknadama u službi vanjskih poslova (»Narodne novine«, br. 22/03, 48/03, 39/06, 36/07 i 25/13), članak 3. mijenja se i glasi:

(1) Plaću diplomata u predstavništvu u inozemstvu, sukladno njegovom diplomatskom zvanju čini zbroj: umnoška koeficijenta polazne osnovice složenosti poslova prema diplomatskim, konzularnim i administrativno-tehničkim zvanjima u predstavništvima u inozemstvu (Prilog I.) i devizne vrijednosti koeficijenta s prosječnim koeficijentom troškova života u državi primateljici utvrđenim na temelju službene statistike Ujedinjenih naroda za prethodnu kalendarsku godinu (Prilog II.) i umnoška koeficijenta polazne osnovice složenosti poslova prema diplomatskim, konzularnim i administrativno-tehničkim zvanjima u predstavništvima u inozemstvu (Prilog I.) i devizne vrijednosti koeficijenta s postotkom na kategoriju važnosti predstavništva u inozemstvu (Prilog III.). Prilozi I., II., i III. sastavni su dijelovi ove Uredbe.

(2) Prosječni koeficijenti troškova života usklađuju se, primjenom metodologije iz stavka 1. ovoga članka, jedanput godišnje, najkasnije do 31. ožujka, odlukom ministra vanjskih i europskih poslova, a primjenjuju se od 1. travnja tekuće godine.

(3) U slučaju osnivanja novog predstavništva u inozemstvu Vlada će na prijedlog ministra vanjskih i europskih poslova posebnom odlukom utvrditi koeficijent troškova života i kategoriju važnosti za novoosnovano predstavništvo u inozemstvu.

(4) Deviznu vrijednost koeficijenta iz stavka 1. ovoga članka utvrđuje Vlada na prijedlog ministra vanjskih i europskih poslova posebnom odlukom.

Članak 2.

Članak 13. mijenja se i glasi:

(1) Diplomati u predstavništvu u inozemstvu imaju pravo na dodatke za posebne:

a) teške klimatske uvjete mjesta rada – 10% od koeficijenta polazne osnovice složenosti poslova

b) neodgovarajuće životne i zdravstvene uvjete – 10% od koeficijenta polazne osnovice složenosti poslova

c) neodgovarajuće sigurnosne uvjete – 10% od koeficijenta polazne osnovice složenosti poslova

(2) Odluku o državama i razdoblju na koje se utvrđuju dodaci iz stavka 1. ovoga članka, donosi ministar vanjskih i europskih poslova.

Članak 3.

U članku 15. stavci 1. i 2. mijenjaju se i glase:

(1) Diplomatu koji je pored šefa predstavništva jedini diplomat u predstavništvu u inozemstvu, u slučaju posebne radne opterećenosti, može biti odobren dodatak u iznosu od 10% koeficijenta polazne osnovice složenosti poslova. U slučaju posebne radne opterećenosti, ovaj dodatak može se odobriti i diplomatu u misiji pri međunarodnoj organizaciji tijekom predsjedavanja komisijom, odborom ili drugim tijelom te međunarodne organizacije.

(2) Pravo na dodatak iz stavka 1. ovoga članka i njegovo trajanje, na prijedlog šefa diplomatskog predstavništva, utvrđuje ministar vanjskih i europskih poslova rješenjem.

Članak 4.

U članku 16. stavku 1. točka 8., briše se.

Dosadašnja točka 9., postaje točka 8.

Stavak 2. mijenja se i glasi: »Naknada iz stavka 1. ovoga članka obračunava se u valuti u kojoj se isplaćuje devizna plaća.«.

Članak 5.

Naslov iznad članka 29. i članak 29. brišu se.

Članak 6.

U naslovu iznad članka 30. broj »4.9.« zamjenjuje se brojem »4.8.«

Članak 7.

U članku 37. iza rednog broja 13., dodaje se broj 15.

Članak 8.

U cijelom tekstu Uredbe riječi: »Ministarstvo vanjskih poslova« i »Ministarstvo« u određenom padežu zamjenjuju se riječima: »Ministarstvo vanjskih i europskih poslova« u odgovarajućem padežu, a riječi: »ministar vanjskih poslova« u određenom padežu zamjenjuju se riječima: »ministar vanjskih i europskih poslova« u odgovarajućem padežu.

U cijelom tekstu Uredbe riječi: »tajništvo« i »tajnik ministarstva« zamjenjuju se riječima »glavno tajništvo« i »glavni tajnik ministarstva«, u odgovarajućem padežu.

Članak 9.

Prilog II. Uredbe o plaćama, dodacima i naknadama u službi vanjskih poslova (»Narodne novine«, br. 22/03, 48/03, 39/06, 36/07 i 25/13) zamjenjuje se Prilogom II. Koeficijenti troškova života u državama u kojima Republika Hrvatska ima predstavništva, koji je sastavni dio ove Uredbe.

Članak 10.

Ova Uredba objavit će se u Narodnim novinama, a stupa na snagu 1. lipnja 2018. godine.

Klasa: 022-03/18-03/35
 Urbroj: 50301-23/21-18-2
 Zagreb, 24. svibnja 2018.

Predsjednik
 mr. sc. Andrej Plenković, v. r.

PRILOG II.

KOEFICIJENTI TROŠKOVA ŽIVOTA U DRŽAVAMA U KOJIMA REPUBLIKA HRVATSKA IMA PREDSTAVNIŠTVA

|  |  |
| --- | --- |
| DMKU | Koeficijent troškova života |
| ALŽIR – VELEPOSLANSTVO | 1,05 |
| ANKARA – VELEPOSLANSTVO | 0,95 |
| ASTANA – VELEPOSLANSTVO | 1,05 |
| ATENA – VELEPOSLANSTVO | 0,95 |
| BAGDAD – VELEPOSLANSTVO | 1,10 |
| BAKU – VELEPOSLANSTVO | 0,95 |
| BANJA LUKA – GENERALNI KONZULAT | 0,95 |
| BEČ – VELEPOSLANSTVO | 1,15 |
| BEČ – STALNA MISIJA PRI OSCE, UN | 1,15 |
| BEOGRAD – VELEPOSLANSTVO | 1,00 |
| BERLIN – VELEPOSLANSTVO | 1,05 |
| BERN – VELEPOSLANSTVO | 1,30 |
| BRATISLAVA – VELEPOSLANSTVO | 1,00 |
| BRAZILIJA – VELEPOSLANSTVO | 1,10 |
| BRUXELLES – VELEPOSLANSTVO | 1,15 |
| BRUXELLES – STALNA MISIJA PRI EU | 1,15 |
| BRUXELLES – STALNA MISIJA PRI NATO | 1,15 |
| BUDIMPEŠTA – VELEPOSLANSTVO | 1,00 |
| BUENOS AIRES – VELEPOSLANSTVO | 1,15 |
| BUKUREŠT – VELEPOSLANSTVO | 0,95 |
| CANBERRA – VELEPOSLANSTVO | 1,10 |
| CHICAGO – GENERALNI KONZULAT | 1,10 |
| COPENHAGEN – VELEPOSLANSTVO | 1,15 |
| DEN HAAG – VELEPOSLANSTVO | 1,10 |
| DOHA – VELEPOSLANSTVO | 1,05 |
| DUBAI – GENERALNI KONZULAT | 1,10 |
| DUBLIN – VELEPOSLANSTVO | 1,00 |
| DÜSSELDORF – GENERALNI KONZULAT | 1,05 |
| FRANKFURT – GENERALNI KONZULAT | 1,05 |
| HAMBURG – GENERALNI KONZULAT | 1,05 |
| HELSINKI – VELEPOSLANSTVO | 1,10 |
| ISTANBUL – GENERALNI KONZULAT | 0,95 |
| JAKARTA – VELEPOSLANSTVO | 1,05 |
| KAIRO – VELEPOSLANSTVO | 0,95 |
| KIJEV – VELEPOSLANSTVO | 1,00 |
| KOTOR – GENERALNI KONZULAT | 1,00 |
| KUALA LUMPUR – VELEPOSLANSTVO | 1,10 |
| KUVAJT – VELEPOSLANSTVO | 1,10 |
| LISABON – VELEPOSLANSTO | 1,05 |
| LIVNO – GENERALNI KONZULAT | 0,95 |
| LONDON – VELEPOSLANSTVO | 1,10 |
| LOS ANGELES – GENERALNI KONZULAT | 1,10 |
| LJUBLJANA – VELEPOSLANSTVO | 1,00 |
| MADRID – VELEPOSLANSTVO | 1,00 |
| MELBOURNE – GENERALNI KONZULAT | 1,10 |
| MILANO – GENERALNI KONZULAT | 1,10 |
| MISSISSAUGA – GENERALNI KONZULAT | 1,10 |
| MOSKVA – VELEPOSLANSTVO | 1,15 |
| MOSTAR – GENERALNI KONZULAT | 0,95 |
| MÜNCHEN – GENERALNI KONZULAT | 1,05 |
| NEW DELHI – VELEPOSLANSTVO | 1,00 |
| NEW YORK – GENERALNI KONZULAT | 1,20 |
| NEW YORK – STALNA MISIJA PRI UN | 1,20 |
| OSLO – VELEPOSLANSTVO | 1,15 |
| OTTAWA – VELEPOSLANSTVO | 1,10 |
| PARIS – VELEPOSLANSTVO | 1,10 |
| PEČUH – GENERALNI KONZULAT | 1,00 |
| PEKING – VELEPOSLANSTVO | 1,10 |
| PERTH – KONZULAT | 1,10 |
| PODGORICA – VELEPOSLANSTVO | 1,00 |
| PRAG – VELEPOSLANSTVO | 1,00 |
| PRETORIJA – VELEPOSLANSTVO | 0,95 |
| PRIŠTINA – VELEPOSLANSTVO | 1,00 |
| RABAT – VELEPOSLANSTVO | 0,95 |
| RIM – VELEPOSLANSTVO | 1,10 |
| SANTIAGO DE CHILE – VELEPOSLANSTVO | 1,05 |
| SARAJEVO – VELEPOSLANSTVO | 0,95 |
| SEOUL – VELEPOSLANSTVO | 1,20 |
| SKOPJE – VELEPOSLANSTVO | 1,00 |
| SOFIJA – VELEPOSLANSTVO | 1,00 |
| STOCKHOLM – VELEPOSLANSTVO | 1,05 |
| STRASBOURG – STALNA MISIJA PRI VIJEĆU EUROPE | 1,10 |
| STUTTGART – GENERALNI KONZULAT | 1,05 |
| SUBOTICA – GENERALNI KONZULAT | 1,00 |
| SVETA STOLICA – VELEPOSLANSTVO | 1,10 |
| SYDNEY – GENERALNI KONZULAT | 1,10 |
| TEHERAN – VELEPOSLANSTVO | 1,05 |
| TEL AVIV – VELEPOSLANSTVO | 1,15 |
| TIRANA – VELEPOSLANSTVO | 1,00 |
| TOKYO – VELEPOSLANSTVO | 1,15 |
| TRIPOLI – VELEPOSLANSTVO | 0,95 |
| TRST – GENERALNI KONZULAT | 1,10 |
| TUZLA – GENERALNI KONZULAT | 0,95 |
| VILNIUS – VELEPOSLANSTVO | 1,05 |
| VITEZ – GENERALNI KONZULAT | 0,95 |
| WARSZAWA – VELEPOSLANSTVO | 0,95 |
| WASHINGTON – VELEPOSLANSTVO | 1,10 |
| ZÜRICH – GENERALNI KONZULAT | 1,30 |
| ŽENEVA – STALNA MISIJA PRI UN | 1,30 |